The Strumbellas

The Strumbellas je kanadská rocková skupina z Lindsay v Ontáriu, ktorá vznikla v roku 2008. Ich hudba je označovaná ako alternatívne country, indie rock a gotický folk.

 História skupiny 
Skupina vznikla v roku 2008 v Toronte v provincii Ontario a pôvodnú zostavu tvorili autor piesní, spevák a gitarista Simon Ward, klávesák David Ritter, gitarista Jon Hembrey, huslistka Isabel Ritchie, basgitarista Darryl James a bubeník Jeremy Drury. Hembrey, James, Drury a Ward pochádzajú z Lindsay v Ontáriu, zatiaľ čo Ritter a Ritchie sa k nim pripojili po tom, čo ich Ward našiel na Craigsliste.

V roku 2009 vyšlo EP kapely s vlastným názvom, ktoré sa stretlo s mnohými pozitívnymi kritikami a mnohé médiá uviedli, že túto kapelu treba sledovať. Ich videoklip k piesni Southern Souls si získal pozornosť mnohých blogerov a zvýšil povedomie o kapele.

Ich debutový album My Father and the Hunter bol nahraný v Metalworks Studios v Mississauge a vydaný v roku 2012. V roku 2013 bol nominovaný na cenu Juno v kategórii Roots & Traditional Album of the Year - Group. Túto cenu získali až nasledujúci rok s albumom We Still Move on Dance Floors.

Tretí štúdiový album Hope vydala skupina 22. apríla 2016. Pieseň z albumu, „Spirits“, sa koncom mája 2016 dostala na prvé miesto v rebríčku Billboard Alternative Songs a zároveň sa stala najhranejšou piesňou v Kanade a viacerých európskych krajinách.

V roku 2019 vydali svoj štvrtý štúdiový album Rattlesnake. V marci 2022 kapela na Instagrame oznámila, že Ward prešiel do zákulisia, aby sa mohol venovať rodine a písaniu piesní. Nahradil ho Jimmy Chauveau.

4. októbra 2023 vydali po dvoch rokoch nový singel „Hold Me“. Kapela tiež ohlásila nový album Part Time Believer, ktorý vyšiel 9. februára 2024. 18. júla 2025 skupina vydala singel „Hard Lines“. Po tomto singli nasledovala pieseň „Maybe It's Me“.

 Členovia 

 Súčasní členovia 

 David Ritter – klávesy (2008–prítomnosť)
 Darryl James – basová gitara (2008–prítomnosť)
 Isabel Ritchie – husle (2008–prítomnosť)
 Jon Hembrey – sólová gitara (2008–prítomnosť)
 Jimmy Chauveau – spev, gitara (2022–prítomnosť)

 Členovia na turné 

 Miles Gibbons – bubny (2022–prítomnosť)

 Bývalí členovia 

 Simon Ward – spev, gitara (2008–2022), skladatel (2022–2024)
 Jeremy Drury – bubny (2008–2022), skladatel (2022–současnost)

 Diskografia 

 Štúdiové albumy 

 My Father and the Hunter (2012)
 We Still Move on Dance Floors (2013)
 Hope (2016)
 Rattlesnakes (2019)
 Part Time Believer (2024)

 Referencie 

 Iné projekty 

Kategória:Indierockové hudobné skupiny
Kategória:Kanadské hudobné skupiny
Kategória:Hudobné skupiny z 2008
Kategória:Hudobné skupiny z Ontária